Santa Croch

Santa Croch (Santa Croche en castellano) ye un casal despoblau de la provincia de Teruel, perteneixient a lo municipio d'Albarracín. Catálogo de pueblos y municipios de Aragón. Estadística de población y nomenclaturas toponímicas entre 1900 y 2004 (PDF), Gubierno d'Aragón, 2005, ISBN 84-7753-366-0, p.446

 Toponimia 
Lo toponimo Santa Croch se relaciona con un linache de repobladors cristianos navarros traitos por Pero Ruiz d'Azagra enta l'anyo 1171.

Lo suyo nombre parixe venir de lo latín CRUCE(M) con la una palatalización de la CE latina tipica de la fonetica mozarabe. En aragonés bi ha tendencia l'apocope de la -e final dando Croch, igual que en Valacroch. Agustín Ubieto Arteta documenta la variant latinizada de lo nombre Santam Croch.

 Cheografía 
Ye situau entre Albarracín y Exea d'Albarracín, en lo termin municipal d'este primer.

 Historia 
Lo sinyor d'Albarracín Ferrando Ruiz d'Azagra lo donó a Lupo de Barea en 1189:

Cuan morió Lupo de Barea, en agosto de 1242 se redactó un acuerdo entre la muller, a filla y lo choven en lo que ceden Santa Croch a lo mayestre de la Orden de Sant Chaime chunto con La Vega, Montagudiello, Villalba y posesions en a villa d'Albarracín.

L'11 de chinero de 1261 Pelai Pérez, mayestre de la Orden de Sant Chaime permutó con Anaya López, vasallo de lo infant d'Aragón las heredaz que heban estau de Lupo de Barea y Donya Sancha Pérez d'Azagra en Albarracín y Tormón por atras de mes fertils cerca de Sevilla. Dende ixe inte la heredat de Santa Croch quedó ligada a los Heredia de pa cutio. Los Heredia poseyeban lo lugar de Gaibiel dende los sieglo XIV y bi ha muitos documentos medievals que fan referencia a la Baronía de Santa Croch y Gaibiel.

 Molimentos 
I trobamos lo castiello de Santa Croch, a l'altaria de lo kilometro 24 de la carretera A-1512. Este castiello lo facioron los Heredia d'Albarracín pa controlar l'acueducto romano d'Albarracín en un contexto de barallas entre propietarios locals que empecipió en la Sierra d'Albarracín en lo sieglo XIV, que explica que se fortificasen muitos lugars y masadas.

 Referencias 

 Bibliografía 
 Juan Manuel Berges Sánchez: Los López de Heredia señores de la Baronía de Santa Croche y Gaibiel. Rehalda, 6º año 2007.

 Vinclos externos 
Castiello de Santa Croch

Categoría:Despoblaus d'a provincia de Teruel
Categoría:Lugars d'Albarracín
Categoría:Localidaz d'a diocesi de Teruel y Albarracín en a Sierra d'Albarracín